WipEout Omega Collection (2017) - EmuGlx\nIvan Đurić — 8. June 2017.\nWipEout je serijal koji nije izbegao nijedan PlayStation. PS1, PS2, PS3, PSP, pa čak i Vita je dobila svoju verziju ove futurističke trke. Nažalost, 2012. godine smo dobili vest da je Studio Liverpool, zaslužan za ovu franšizu, zatvoren. Ta odluka dovela je do toga da budućnost WipEouta postane vrlo neizvesna. Izašao je PlayStation 4 i bila je prava šteta što na njemu nema jedne od najboljih Sony ekskluziva… sve do sada! WipEout Omega Collection je PS4 kolekcija koja sadrži tri remasterovane igre: WipEout HD za PS3, WipEout HD Fury ekspanziju za PS3 i WipEout 2048 za Vitu.\nNakon pokretanja kolekcije, iz glavnog menija ponuđen je izbor kampanja a svi modovi iz originalnih igara su zadržani. Osim tri kampanje, postoji i mod za slobodan izbor trka sa split screen podrškom, kao i mogućnost za takmičenje preko interneta. Šta to ima da se remasteruje u ovim PS3 naslovima? Pa, WipEout HD je jedna od vrlo retkih igara koja je u to vreme radila ne samo u 1080p rezoluciji, već i u 60 fps-a. I pored toga, unapređenja postoje, HD i Fury izgledaju još malo bolje, sa poboljšanim osvetljenjem i teksturama, a najveća razlika je naravno u Vita izdanju, WipEout 2048. Sada je prvi put igriv na velikom ekranu, u 60 fps-a, što za igru sa munjevito brzim gameplayem veoma znači. Za vlasnike novijih televizora tu je i podška za HDR, kao i 4k rezoluciju, ako kolekciju igrate na PS4 Prou.\nElektronska muzika je uvek bila jedan od zaštitnih znakova serijala, pa je to naravno moralo da bude preneto i ovde. Prisutno je 28 pesama, od kojih su neke poznate iz ranijih igara, a neke i potpuno nove. Ipak, onima koji su veoma upoznati sa starim igrama, a time i starim pesmama, nove mogu zvučati čudno, jer su fokusirane na moderniji elektronski zvuk.\nIako je prošlo pet godina od izlaska prethodnog WipEouta (2048), nije bilo potrebno više od deset minuta igranja da bismo se osećali kao kod kuće. Pobeđivanje u trkama, obaranje rekorda u Time Trial modu i provera koliko daleko možete da dogurate u Zone modu zarazni su kao i pre. Klasične trke zahtevaju preciznu kontrolu i odluke u deliću sekunde, da li pokupljeni predmet iskoristiti ili upiti, kako biste povratili deo energije izgubljen udaranjem u ivice staze ili primanjem protivničkog projektila. Zone mod, prvi put uveden u PSP delovima, specifičan je po tome što brod ide bez zaustavljanja, na početku polako, u Venom brzini, da bi kako igrač obilazi krugove, išao sve brže i brže. Jedini zadatak je da se što duže odoleva udaranju u ivice staze, kako energiju broda ne bi spustili sa sto na nula, i time završili sa igranjem.\nFury uvodi neke nove modove, kao što su Eliminator i Detonator. U prvom je zadatak unišiti što je više moguće protivničkih brodova, dok je drugi više baziran na preživljavanju, nego na trkanju. 2048 se dosta razlikuje od druga dva naslova, kako po izgledu, tako i po kontrolama. S obzirom koliko je lako i brzo prebaciti se sa jedne kampanje na drugu u okviru ove kolekcije, ovo je lako uočljivo, mada ne i toliko iznenađujuće pošto su to originalno bile potpuno različite igre, čak i iz drugačijih era (2048 je prequel).\nWipEout HD je bio jedan od prvih naslova sa Photo modom, čija varijacija je zastupljena u mnogim igrama danas. Prisutan je i ovde, i dozvoljava biranje brodova, uglova i efekata, kako biste napravili savršene fotografije kao dokaz koliko igra dobro izgleda. Inače, za čuveni Beat Zico trofej sada je moguće koristiti Fury brodove, što ga čini manje užasno teškim za otključavanje.\nNova muzika, dobri stari WipEout. Ako ste ljubitelj serijala, znate šta da očekujete. To su iste igre koje ste već igrali, bez novog sadržaja, samo izgledaju i rade malo, ili u slučaju Vita verzije, primetno bolje. Ako iz nekog razloga niste voleli stare igre, ova kolekcija vam neće promeniti mišljenje. Ali za sve fanove i nove igrače, koji možda nisu imali priliku da igraju WipEout do sada, ova kolekcija je pun pogodak. Nadamo se da će biti uspešna, što bi moglo da dovede do toga da i PlayStation 4 dobije potpuno novi WipEout.\nNova muzika, dobri stari WipEout. Ako iz nekog razloga niste voleli stare igre, ova kolekcija vam neće promeniti mišljenje. Ali za sve fanove i nove igrače, koji možda nisu imali priliku da igraju WipEout do sada, ova kolekcija je pun pogodak.\nTags: 2017PS3PS4PS4 ProRacingSonytrkaVitaWipeout\nNext post C64 - Ninja (1986)\nPrevious post Prvi trejler za Strange Brigade


RTS :: Vek diplomatskih odnosa Srbije i Svete stolice na izložbi u Rimu\nPolitika Vek diplomatskih odnosa Srbije i Svete stolice na izložbi u Rimu\nutorak, 19. okt 2021, 12:15 -> 12:44\nSamo desetak dana nakon što je u Državnom arhivu otvorena izložba koja oslikava vek diplomatskih odnosa Srbije i Svete stolice, ista postavka predstavljena je sinoć u Rimu. Na otvaranju na Lateranskom univerzitetu srpski šef diplomatije poručio je da je saradnja sa Svetom stolicom veoma važna, ali i da je za našu zemlju od velikog značaja pozicija Vatikana u pogledu jednostrano proglašene nezavisnosti takozvanog Kosova.\nKroz dokumenta i fotografije predstavljen je mali deo veza Srbije i najmanje nezavisne države na svetu - Vatikana. Prikazano u galeriji univerziteta svedoči o veku diplomatskih odnosa, ali i znatno ranijoj saradnji.\n"Mogu da vide i pročitaju dokumenta kako su tekli razgovori o konkordatu, sklapanju konkordata 1914-15. Zatim pre toga o poseti kralja Aleksandra Obrenovića papi, zatim koliko su srpski vladari u 19. veku ulagali napora i finansija za obnavljanje katoličkih crkava, škola u Srbiji. Srpski tim na pripremi izložbe radio je više od šest meseci. Tempo je uslovila i pandemija, a u evropskoj zemlji koja je bila prva na udaru koronavirusa, ona i dalje diktira pravila života - u galeriju se ne može bez maske, neophodna je distanca, a i ograničen je broj posetilaca", ističe Miroslav Perišić, direktor Arhiva Srbije.\nVićenco Buonomo, rektor pontifikalnog Lateranskog univerziteta u Rimu, napominje da je putem arhivskih dokumenata moguće potvrditi da je Srbija pokazala pažnju i interes za razvoj odnosa prema Katoličkoj crkvi.\n"Religija predstavnja kohezioni element, a ne element sukoba. Ova izložba nam daje priliku da uvidimo da je religija element mira", dodaje Buonomo.\nŠef srpske diplomatije Nikola Selaković ističe da Srbija sa Svetom Stolicom razvija saradnju zasnovanu na razumevanju.\n"Posebno cenimo doslednu poziciju Svete Stolice u pogledu za nas izuzetno važnog pitanja jednostrano proglašene nezavisnosti Kosova i Metohije. Boreći se za očuvanje svog teritorijalnog integriteta i suvereniteta na Kosovu i Metohiji, Srbija insistira na tome da je kulturno nasleđe u našoj južnoj pokrajini ne samo srpsko, već da je reč o nasleđu hrišćanske Evrope", dodaje Selaković.\nOčuvanje kulturnog nasleđa, ali i produbljivanje i intentenziviranje dalje saradnje sa Svetom stolicom, između ostalog, biće teme današnjih sastanaka srpskog šefa diplomatije sa zvaničnima u Vatikanu.


Naslovna Info Srbija Pomen radnicima RTS-a ubijenim u NATO bombardovanju\nBEOGRAD: Kod spomenika „Zašto“ u beogradskom parku Tašmajdan noćas u dva sata i šest minuta održan je pomen za 16 radnika RTS-a koji su poginuli u noći između 22. i 23. aprila 1999. godine, kada je NATO bombardovao zgradu RTS-a.\nPolaganjem cveća na spomenik „Zašto?“ u Tašmajdanskom parku u Beogradu, ministarka za rad, zapošljavanje, boračka i socijalna pitanja Darija Kisić Tepavčević odala je poštu radnicima RTS-a koji su poginuli u bombardovanju zgrade u Aberdarevoj u noći 23. aprila 1999. godine, saopšteno je iz Ministarstva.\nV. d. direktora Televizije Srbije Ilija Cerović rekao je da je spomenik „Zašto“ opomena da se to više nikada ne ponovi.\n„Ovaj spomenik, iako nemi svedok na taj događaj, svih ovih godina je i pitanje uklesano na njemu “Zašto“ su morali da poginu. Mi znamo ko ih je ubio, ali ne znamo ko ih je osudio. Ništa nismo uradili da to sprečimo i to je mrlja na našem obrazu“, rekao je Cerović.\nPogledaj: Jasenovac – najtužnija srpska reč\nPrethodni tekstPero Šešum – pomoćni trener pionirske reprezentacije\nSledeći tekstBalaševići poklonili vrednu opremu Akademiji umetnosti povodom 47. rođendana


Odbija da srusi kucu zbog goblina\nNaslov: Odbija da srusi kucu zbog goblina Čet Jun 10, 2010 9:09 pm\nJedan Norvežanin je odbio da sruši trošnu zgradu, bojeći se da će rušenjem na sebe navući bes goblina (mala, zla stvorenja iz nordijske mitologije). Zgrada o kojoj je reče je oronuo ambar Hakona Robertsena. Lokalne vlasti su naredile gospodinu Robertsonu da sruši ambar jer su se susedi žalili da tako ruiniran ne samo što kvari izgled okoline, već predstavlja i opasnost.\nOn, medjutim, ni u snu to ne bi uradio u strahu da će se zameriti "malim ljudima". "Ne verujem u duhove", objasnio je ljubazno Hakon Robretsen novinarima, "ali me plaše stvorenja iz podzemnog sveta koja obitavaju upravo u toj zgradi. Video sam ih. Ne tako davno sam uklonio krov sa ambara i to je bilo iskustvo koje ne želim ponovo da doživim!" Robertsen nije želeo da ulazi u detalje svog iskustva, ali je rekao da je potpuno uveren da bi, ukoliko se povinuje naredjenju vlasti, to imalo ozbiljne posledice po njegov život i zdravlje. Takodje je istakao da je ambar sagradjen na mestu okupljanja drevnih Vikinga.\nZbog odbijanja da izvrši naredjenje lokalnih vlasti i sruši ambar, Hakon Robertsen mora da plaća oko 300 kruna (30 evra) dnevno dokle god ambar stoji uspravno i sada planira da podnese tužbu protiv samovolje lokalnih autoriteta. Ponudio je čak i da podigne čvrstu ogradu oko rasklimatane zgrade, tako da više ne ugrožava bezbednost prolaznika. Sve, samo da je ne sruši. Za sada je situacija još uvek zategnuta, jer ni jedna ni druga strana ne odustaju od svojih namera.\nNaslov: Re: Odbija da srusi kucu zbog goblina Uto Jul 12, 2011 2:27 am\nInteresantno, mada verovatno ima tu nesto jos sem tih goblina u koje cisto sumnjam\nNaslov: Re: Odbija da srusi kucu zbog goblina Uto Jul 12, 2011 2:32 am\nMozda je deda lud\nNaslov: Re: Odbija da srusi kucu zbog goblina Uto Jul 12, 2011 12:20 pm\nMozda je deda pijandura,narkoman ili ima psihicke poremecaje x)\nNaslov: Re: Odbija da srusi kucu zbog goblina


Visum - VEREIN ZUR FÖRDERUNG DES RECHTSZUGANGS - PRIVILEG INFO WIEN\nProblemi sa vizama?\nImate li problema sa radnom ili boravišnom dozvolom? Imate li problema sa spajanjem porodice? Hoćete da steknete austrijsko državljanstvo?\nKlub Privileg Vam u saradnji sa stručnjacima sa višegodišnjim iskustvom iz najistaknutijih advokatskih kancelarija može osigurati vrhunsku pravnu pomoć. Uz naš tim, komplikovan, često skup i dugotrajan proces postaje lak, siguran i bezbolan.\nNaša svrha je da zaštitimo Vaše interese, a naš moto je “Privileg-i-ja”.\nAustrijska viza – Podnošenja i dodeljivanja prve boravišne dozvole\nGde se podnosi molba za dodeljivanje prve vize i šta se onda dešava?\nMolbe za dodeljivanje prve vize podnose se u Ambasadi Austrije u zemlji stanovanja. Ambasada proverava da li su ispunjeni formalni kriterijumi i dokumente šalje nadležnoj službi u Austriji. Ako nedostaje neki dokument ili dokaz o znanju nemačkog na nivou A1 Ambasada od kandidata traži da dopuni dokumentaciju. Ukoliko kandidat to ne uradi, postupak se obustavlja. Rešenje o dodeljenoj vizi dostavlja se preko ambasade. Kandidat onda putuje u Austriju da bi lično preuzeo dozvolu. Ako to ne učini za 6 meseci, boravišni naslov prestaje da važi.\nNephodni dokumenti i troškovi\nPasoš čije trajanje mora da prevazilazi rok trajanja dodeljene vize.\nLični dokumenti, dokazi o ispunjavanju preduslova za dodeljivanje, potvrda o nekažnjavanju itd. Dokumenti iz inostranstva moraju biti prevedeni na nemački jezik i overeni kod sudskog tumača za nemački jezik.\nUpravna taksa od 120 evra i to već prilikom podnošenja zahteva za svaku odraslu osobu 80 evra, a za maloletne 50 evra. Dodatni troškovi nastaju zbog procesa dokazivanja identiteta i unošenja dokumenata.\nKo sme da podnese molbu za prvu vizu u Austriji?\nČlanovi porodice austrijskih državljana iz Srbije, BiH pod uslovom da im još nije isteklo dozvoljeno vreme turističkog boravka (tri meseca tokom pola godine).\nRoditelji za dete rođeno u Austriji, ako sami imaju važeću boravišnu vizu i to u roku od najviše 6 meseci.\nPosebno visoko kvalifikovani državljani Srbije i BiH smeju u Austriji da podnesu zahtev za tzv. RWR-kartu, ali samo tokom dozvoljenog vremena zadržavanja u Austriji (bez vize ili npr. s vizom D za traženje posla koju su dobili u Ambasadi Austrije u porekla).\nDa li onda u Austriji sme da se sačeka dobijanje vize?\nNE! U slučaju da postupak traje duže od dozvoljenog roka boravka, kandidat mora se vrati u svoju zemlju i da tamo sačeka rešenje. Ko to prekrši, ne dobija vizu, a može i da plati kaznu i da bude proteran iz Austrije.\nNAPOMENA: Ako su državljani tzv. trećih država (Srbija, BiH) članovi porodice državljana EU (npr. Mađarske) zahtev za izdavanje tzv. dokumentacije mogu da podnesu samo u Austriji.\nKako izgleda postupak dodeljivanja i koliko traje?\nZahtev mora i da se podnese i da se preuzme lično (ako je osoba starija od 14 godina).\nSvrha boravka mora biti jasna, što znači da ne sme da se podnese istovremeno više molbi tokom tekućeg postupka. Ako je molba višeznačna, mora da se odbije. Ukoliko se za vreme rešavanja ispostavi da je potrebna druga svrha boravka, organ vlasti o tome mora da obavesti kandidata i da mu pruži priliku da zahtev izmeni.\nNadležni organ uzima sve podatke značajne za identifikaciju kandidata (sliku, potpis, opis spoljnog izgleda, otiske prstiju) i mora da dobije adresu za dostavu rešenja. Zato svaka promena adrese tokom postupka mora odmah da se prijavi.\nU principu organ ima 6 meseci vremena da donese rešenje. Za RWR-kartu rok iznosi 8 nedelja, ali je u praksi često drugačije. Spajanje porodica traje mnogo duže i to nije retkost.\nOtklanjanje nedostataka tokom trajanja postupka\nAko kandidat ne uspe da pribavi sva dokumenta ili da se lično pojavi pred nadležnim organom, zahtev se odbacuje zbog formalnih nedostataka. Dobro obrazložena molba s dokazima za naknadnu dostavu može da se podnese samo dok organ vlasti ne donese rešenje. U takvim slučajevima je neophodno dobro savetovanje.\nAustrijska viza – Opšti preduslovi za dodeljivanje\n1) Ne sme da ugrožava javni red i bezbednost\nOvaj preduslov ne može da ispuni niko ko je (bio) ilegalno u Austriji ili radi/radio je na crno, naravno samo ako se to sazna. U slučaju da ga organ vlasti odbije iz navedenog razloga, on mora da obrazloži svoju odluku.\n2) Mora da ima osiguran stan\nKao dokazi o osiguranom smeštaju prihvataju se ugovor o najmu stana, o podstanarskom odnosu i predugovor ili ugovor o vlasništvu stana. Važi i sporazum o stanovanju kod nekoga ili ako na osnovu npr. braka kao stranac imate pravo da stan koristi zajedno sa bračnim drugom. Preduslov nije ispunjen ako postoji samo dogovor koji u svako doba može da se opozove, kao na primer ako novom strancu neki prijatelj omogući da privremeno stanujete kod njega. Budući stan ne sme da bude mali, u njemu ne sme biti previše prijavljenih osoba, moraju da postoje sanitarne prostorije i ne sme da bude kući koja je u dezolatnom stanju.\n3) Mora da poseduje zdravstveno osiguranje\nOsiguranje mora da pokriva sve rizike. Priznaje se ili lično osiguranje, saosiguranje preko člana porodice ili privatno osiguranje. Ko se osigura samostalno, po pravilu mora da čeka šest meseci kako bi mogao da počne da se leči. U slučaju saosiguranja dovoljna je potvrda Zavoda. Ako je zakonsko osiguranje moguće tek posle dodeljivanja vize, onda kao dokaz može da posluži i privatno turističko osiguranje koje pokriva sve rizike kao i obavezno. Svako osiguranje mora da važi bar koliko i dozvola.\n4) Mora da ima osigurana novčana sredstva za život\nViza sme da se dodeli samo ako postoje sigurni i stalni lični ili porodični prihodi. Troškovi boravka novog stranca ne smeju pasti na teret državi. To je slučaj samo ako stranac koji već živi u zemlji (npr. muž, žena) ima sigurne, redovne i neopterećene prihode u visini smernice za dodatak za najsiromašnije stanovnike Austrije. Potreban prihod se umanjuje za redovne novčane obaveze. Suma svih odbitaka može jednokratno da se smanji dodeljivanjem tzv. „slobodnog iznosa“.\nOdbici koji umanjuju redovni i sigurni prihod (npr. platu) su: stanarina, kreditne rate, plaćanje alimentacije za osobe koje ne žive u sadašnjem domaćinstvu (npr. bivšu ženu, decu iz prvog braka) i plenidba plate (zbog neplaćenih dugova). Muž/Žena stranca koji se doseljava ne sme da prima socijalnu pomoć! Može se uračunati i ušteđevina, ako se od nje može finansirati boravak stranca tokom čitavog vremena trajanja. Predugovori o budućem zaposlenju mogu da predstavljaju izvor prihoda u smislu dokaza.\nZa prvu vizu se ne uračunavaju nikakve socijalne usluge novčane prirode, na koje biste stekli pravo tek samim dodeljivanjem dozvole, kao na primer dodatak na najnižu penziju, ali i novac za brigu o deci.\nMinimalni iznosi za 2017: Pojedinac koji se doseljava sam u Austriju 889,84 evra; bračni par bez dece (posle odbitaka) 1.334,17 evra mesečno za slobodno raspolaganje, a oni sa decom po svakom detetu dodatno po 137,30 evra. Takozvana „slobodna stanica“, odnosno iznos za koji Vam organ vlasti „gleda kroz prste“ za ovu godinu iznosi 284,32 evra.\nGarancija o preuzimanju troškova boravka\nDa bi se dobile neke vize, osoba koja živi u Austriji mora da potpiše izjavu o garanciji za preuzimanju troškova, bez obzira na to da li podnosilac zahteva lično poseduje novčana sredstva. Takav je na primer slučaj sa dozvolom za naseljavanje za članove porodice austrijskih državljana. Garanciju mogu da potpišu i drugi, ukoliko nedostaju osigurana sredstva za život pridošlice. To je, međutim, moguće samo u slučajevima gde to Zakon izričito predviđa (npr. za dodeljivanje boravišna dozvole za studenta, učenika ili dozvole za naseljavanje za umetnika). Garancija mora da se potpiše pred austrijskim notarom ili sudom i važi najmanje 5 godina bez mogućnosti prevremenog povlačenja! Osoba koja garantuje mora dokazati da je u mogućnosti da preuzme troškove. Potpisivanjem izjave ona pristaje da nadoknadi sve troškove koji bi mogli da nastanu u slučaju da njen „štićenik“ mora da se protera iz zemlje ili ako bi primao socijalnu pomoć. Davanje ovakve izjave je, dakle, veliki rizik i zato treba dobro razmisliti pre potpisivanja!\n5) Mora da zna nemački na nivou A1 i da ispuni integracioni sporazum\nZnanje nemačkog na nivou A1 (jednostavno sporazumevanje) mora da se dokaže pre useljenja. Dokaz (diploma ili potvrda o završenom kursu priznatog instituta) podnosi se zajedno sa zahtevom za prvu vizu i ne sme da bude starije od godinu dana. Od ove obaveze su oslobođena decu do 14. godine i osobe koje zbog zdravstvenog stanja nisu u stanju da završe kurs, što mora da potvrdi službeni lekar ili lekar koga odredi ambasada Austrije. Znanje nemačkog ne moraju da dokažu ni članovi porodica posednika RWR karte za visokokvalifikovane.\nOsobe koje se nasele u Austriji moraju da ispune odredbe Integracionog sporazuma i da u roku od 2 godine polože integracioni ispit kojim dokazuju znanje nemačkog na nivou A2 i poznavanje društvenih vrednosti i poretka Austrije. Stranci koji dobiju boravišnu dozvolu (kao studenti) ne podležu ovoj obavezi.\n6) Mora da dobije mesto u godišnjoj kvoti\nGodišnja kvota stranaca iz trećih država koji tokom godine smeju da se pridruže članovima porodice ili dođu iz drugog razloga da žive u Austriji odnosi se na nove doseljenike i one koji menjaju svrhu boravka. Članovi porodica austrijskih državljana iz ovih država ne spadaju u kvotu, kao ni osobe s boravišnim dozvolama i one sa Rot-Weiß-Rot Karte ili boravišnim dozvolama za naučnike i umetnike. Kvota se određuje godišnje za svaku pokrajinu. Zahtevi novih stranaca se u slučaju ispunjavanja preduslova odobravaju po redosledu prispeća, dok se kvota ne popuni, a onda se preostali odbijaju. Izuzetak predstavlja većina zahteva za spajanje porodica, koji se ne odbijaju, već se ostavljaju za sledeću, ukoliko ne uđu u ovogodišnju kvotu. Čekanje ipak ima zakonski kraj i to 3 godine posle podnošenja zahteva, kada mu se mora udovoljiti bez obzira na postojanje mesta u kvoti.\nAustrijska viza – Ko danas još sme da se doseli u Austriju?\nU Austriju danas zvanično smeju da dođu samo posebno dobro kvalifikovani kadrovi sa „crveno-belo-crvenom“ (RWR) kartom, članovi njihove porodice, koji takođe smeju da rade, kao i studenti koji ovde završe fakultet i pronađu zanimanje koje odgovara njihovoj kvalifikaciji.\nOsobe koje žele trajno da žive i rade u Austriji moraju da podnesu zahtev za izdavanje tzv. crveno-belo-crvene karte. Na osnovu bodovanja se utvrđuje da li ispunjavaju kriterijume. Ko je zainteresovan može da izračuna online kakve su mu šanse. Austrijski Zavod za zapošljavanje na osnovu dokumenata proverava da li je postignum minimalni broj bodova. Za RWR-kartu pored neophodnog broja bodova moraju da se ispune i opšti uslovi (osiguran prihod, zdravstveno osiguranje, stan) i da se poseduje ponuda za zapošljavanje od austrijskog poslodavca.\nZahtevi se podnose ili u austrijskoj ambasadi/konzulatu u inostranstvu ili u Austriji tokom dozvoljenog turističkog boravka. Ako se zahtev podnese u Austriji, a obrada traje duže nego dozvoljeni turistički boravak, kandidat mora da napusti zemlju i da dodeljivanje sačeka u svojoj zemlji.\nCrveno-belo-crvena karta (RWR Karte)\nOva dozvola zgleda kao bankovna kartica i omogućava boravak i rad u Austriji. Izdaje se na dve godine i daje pravo vlasniku da se zaposli samo kod jednog određenog poslodavca. U slučaju promene poslodavca tokom prve dve godine, mora se zatražiti nova kartica ovog tipa. Zahteve za ovu dozvolu mogu da podnesu:\nPosebno visoko kvalifikovani (Besonders Hochqualifizierte)\nStručnjaci u deficitarnim zanimanjima (Fachkräfte in Mangelberufen)\nOstala „ključna radna snaga“ (Sonstige Schlüsselkräfte)\nOsobe koje su završile austrijski fakultet/višu školu (StudienabsolventInnen österreichischer Hochschulen)\nSamostalna „ključna radna snaga“ (Selbständige Schlüsselkräfte)\nOsnivači „Start-up“-preduzeća (Start-up GründerInnen)\nCrveno-belo-crvena karta plus (RWR–Karte plus)\nI ova karta izgleda kao bankovna kartica i omogućava naseljavanje u Austriji, kao i neograničeni pristup radnom tržištu. Posednici ove kartice mogu da menjaju poslodavce i ne moraju zbog toga da traže novu dozvolu. Zahteve za ovu dozvolu mogu da podnesu članovi porodice (muž i žena ili istopolni registrovani partner, koji u trenutku podnošenja zahteva mora da budu stariji od 21 godine; nevenčana rođena, usvojena deca i pastorci stari do 18 godina).\nViza za traženje posla za posebno visoko kvalifikovane (Arbeitsuche-Visum für Besonders Hochqualifizierte)\nPosebno visoko kvalifikovane su one koje sakupe između 70 i 100 poena. Ova viza je namenjena top-menadžerima i ostalim posebno kvalifikovanim licima koja još nisu pronašli poslodavca u Austriji. Oni u ambasadi mogu da dobiju vizu za traženje posla na šest meseci. Ako nađu posao, onda podnose zahtev za izdavanje Rot-Weiß-Rot – Karte u zemlji. Ako za to vreme nađe posao, stranac mora da napusti zemlju. Takvu vizu može opet da zatraži tek 12 meseci posle isticanja prethodne. Ako je posao nađen i zahtev za Rot-Weiß-Rot – Karte podnesen u Austriji, a dozvola mu ne stigne do isticanja navedene vize, stranac mora da se vrati u svoju zemlju i da tamo sačeka. Ovu vizu ne može da dobije niko ko ne spada u „posebno kvalifikovane osobe.“


KONKURS/NATJEČAJ ZA PR(IJ)EVODE DRAMSKIH D(J)ELA 2020./21. – Komisija za pozorišno prevodilaštvo\nU cilju podrške dramskog prevodilaštva Eurodram, Evropska mreža za pozorišno/kazališno prevodilaštvo, i Eurodram BCMS komisija raspisuju javni anonimni konkurs za prijevode dramskih dkela.\nprihvaćaju se samo prijevodi cjelovečernjih drama,\njezik prijevoda treba biti bosanski/crnogorski/hrvatski/srpski jezik,\ndjela mogu biti prevedena sa evropskih i bliskoistočnih jezika,\nprijevodi dramskih tekstova trebaju biti ne stariji od pet godina (prevedeni nakon 1.1. 2015.)\nprevoditelji, autori, izdavači, dramaturzi, redatelji, producenti i agenti mogu poslati najviše jedan prijevod na konkurs/natječaj\nkao kriterij u odabiru posebno će se cijeniti kvalitet prijevoda, originalnosti i kvalitet dramskog teksta, relevantnost teksta za područje na kome se govori BCMS jezik i potencijal za produkciju teksta na pozorišnim scenama u Srbiji, Hrvatskoj, Bosni i Hercegovini i Crnoj Gori.\n1) NEPOTPISANI prijevod na LATINICI u PDF formatu poslati na adresu: bcmskonkurs2020@gmail.com\nRok za slanje je 15. 1. 2021.\nRezultati konkursa biće objavljeni u martu/ožujku 2020. godine.\nTri prijevoda sa najviše glasova će biti promovisani u EURODRAM mreži sa preko 300 članova i 30 različitih komisija, a ukoliko uslovi budu dozvoljavali, objavljeni i/ili prezentovani u okviru javnih čitanja u 2021. godini.\nEurodram je evropska mreža pozorišnog prevodilaštva koja obuhvaća jezike iz Evrope, centralne Azije i Mediterana a čiji je osnovni cilj promoviranje dramskih tekstova i prijevoda. Mreža se sastoji od komisija nadležnih za četrdesetak jezika, odnosno broji tri stotine članova. Eurodram BCMS komisija zadužena je za bosanski/crnogorski/hrvatski/srpski jezik i sačinjena je od prevodilaca/prevoditeljki i pozorišnih profesionalaca/ki iz BiH, Crne Gore, Hrvatske, Srbije, Njemačke, Španjolske, Francuske i Češke.


Do 15. novembra prijave za subvencije za samozapošljavanje | www.025.rs\nwww.025.rs / KULA / DRUŠTVO / Do 15. novembra prijave za subvencije za samozapošljavanje\nNezaposlena lica sa evidencije NSZ Kula mognu do 15. novembra 2019. godine podneti zahtev sa biznis planom za subvenciju za samozapošljavanje po javnom pozivu opštine Kula i NSZ Kula u iznosu od 200.000,00 do 240.000,00 dinara. Prijave se podnose NSZ Kula, a subvencije za samozapošljavanje su namenjene za otvaranje preduzetničke radnje.\nUslovi za dobijanje bespovratnih sredstava je da se nalazite na evidenciji NSZ i da ste prošli obuku “Put do uspešnog preduzetnika”. Danas će se od 9 do13 čaova održati drugi dan obuke, koju pohađa 15 nezaposlenih lica koja stiču neophodna znanja i veštine kako bi svoje poslove ideje pretvorili u konkretne inicijative.\nTags: 15. novembar, kula, prijava\nPolaganjem venaca obeležen Dan oslobođenja Sombora u Prvom svetskom ratu\nWhatsApp uvodi ‘žute strane’!\nPerete li peškir posle tuširanja ili ga koristite ponovo?\nCategories Select Category APATIN (3,065) DRUŠTVO (1,360) EKONOMIJA (224) POLITIKA (275) SPORT (938) DEČIJI KUTAK (1,621) GALERIJA (441) INFO SERVIS (178) IT (351) KULA (2,967) DRUŠTVO (1,703) EKONOMIJA (495) POLITKA (369) SPORT (165) NASLOVNA (8,862) ODŽACI (2,723) DRUŠTVO (1,546) EKONOMIJA (222) POLITIKA (343) SPORT (631) Promo (98) SLOBODNO VREME (1,426) ISTORIJA PAMTI (23) ONE SU PROMENILE SVET (22) SOMBOR (6,912) DRUŠTVO (3,051) EKONOMIJA (889) POLITIKA (674) SPORT (660) SRBIJA (2,347) Svet (600) Video (483) VREMEPLOV (758) ZABAVA (2,053) ZDRAVLJE I LEPOTA (2,533)\nArhiva Select Month September 2021 (346) August 2021 (503) July 2021 (678) June 2021 (621) May 2021 (497) April 2021 (584) March 2021 (506) February 2021 (467) January 2021 (429) December 2020 (430) November 2020 (409) October 2020 (464) September 2020 (424) August 2020 (492) July 2020 (404) June 2020 (403) May 2020 (478) April 2020 (576) March 2020 (803) February 2020 (436) January 2020 (455) December 2019 (598) November 2019 (671) October 2019 (697) September 2019 (670) August 2019 (599) July 2019 (487) June 2019 (336) May 2019 (367) April 2019 (381) March 2019 (302) February 2019 (221) January 2019 (342) December 2018 (380) November 2018 (500) October 2018 (506) September 2018 (375) August 2018 (309) July 2018 (298) June 2018 (340) May 2018 (616) April 2018 (597) March 2018 (604) February 2018 (468) January 2018 (528) December 2017 (606) November 2017 (620) October 2017 (576) September 2017 (469) August 2017 (418) July 2017 (337) June 2017 (270) May 2017 (437) April 2017 (325) March 2017 (439) February 2017 (380) January 2017 (387) December 2016 (369) November 2016 (164)


Krizni štab: U petak se otvaraju kafići i restorani | Korona | Direktno\n06. 05. 2021. 16:17 2\nUgostiteljski lokali od petka mogu da rade i u zatvorenom, ali do 22 sata, odlučeno je na sednici Kriznog štaba Vlade Srbije za borbu protiv korona virusa, saznaje "Blic".\nDoneta je odluka da ugostitelji od sutra mogu da rade ali sa 50 odsto kapaciteta i bez muzike.\nEpidemiolog dr Predrag Kon rekao je uoči sastanka da se još uvek nalazimo u nesigurnoj situaciji. Konstatovao je da je situacija bolja nego što je bila, ali da se, po prestanku praznika, vidi povećanje broja novozaraženih iz dana u dan.\nSednica Krizni štab Ugostiteljski objekti\nKafići na otvorenom rade neograničeno, prodavnice non-stop\nKrizni štab: Publika se vraća, dozvoljene ekskurzije, mature...\nDodatno popuštanje mera, zeleno za mature i svadbe


Vucic i Milosevic\nTema: Vucic i Milosevic\n02.07.2017., 20:16 #1\nDa li Vucic namerava da ide Milosevicevim stopama i uvede nas u niz pogubnih ratova, koji ce se zavrsiti novim smanjenjem teritorije i egzodusom ili cak nestankom Srbije?\nDve stari me navode da uspostavim ovu paralelu.\nTrenutno su na vlasti iste partije kao i '90.tih. SNS umesto radikala, tu je i SPS, Palma umesto Raznatovica. Uporno se govori o ponovnom naoruzavanju i da "Srbe niko nesme da bije!".\nDruga stvar je da smo sada u jos vecoj izolaciji, potpuno okruzeni NATO drzavama, pri cemu NATO nije nista slabiji, vec nastavlja sirenje ka istoku. U slucaju ponovnog sukoba, ne vidim sta bi konkretno Rusija mogla da uradi i spreci NATO.\nDolazak Trampa na vlast nije bitno promenio stav SAD prema Srbiji, mi smo i dalje negativci. Ponovni napad bi bio kao drugi deo irackog rata, zavrsetak zapocetog.\n03.07.2017., 00:35 #2\nRe: Vucic i Milosevic\nSve u svemu,totalne nebuloze.\nja bih uveo limit od 10.000 poruka na forumu za otvaranje teme. a za autorsku temu 50.000 postova\n03.07.2017., 06:53 #4\nKoji deo je sporan?\nLjudi koji vladaju su naslednici ljudi iz '90.tih. Sve veci se naglasak stavlja na vojsku. Kupuju se avioni, pvo sistemi, oklopna vozila i ko zna sta jos. Razni likovi izlaze se ocenama, kad to oruzije nabavimo, niko nece smeti da udari na nas. Pre neki dan CG je pretila da ce intervenisati protiv Srbije, ako se to trazi od nje, Vucic je odgovori (otprilike) "Nece oni da biju Srbe na Kosovu".\nParalelno sa ovim, slicno delovanju Mire Markovic tokom '90.tih, sire se brojne teorije zavere, razna procanstva, vracanje na dusanovo carstvo. SPC vrsi svoju propagandu, i barem delom deluje kao ruska ispostava u Srbiji. Kao sto je Milosevic branio neke imaginarne Ruse, tako i Vucic koketira sa Rusima.\nNATO je okruzio Rusiju u Evropi, mada slusajuci ljude u Srbiji imam utisak da je obrnuto. Vec se nazire i neki sukob SAD i Irana, bilo direktan, bilo u Siriji. SAD ocekuju da ce se Rusi povuci i da nece uci u nuklearni rat zbog Sirije.\nOdgledao sam prvih par minuta i kongresmen nagovestava rat protiv Asada i Irana, a ocekuje da ce se Rusija povuci. On mi ne deluje izuzetno bitan, ali slicne stavove smo vec culi od drugih republikanskih predstavnika.\nPolitika NATO-a prema Srbiji se nije promenila i potpuno smo okruzeni.\nMeni nije jasno cemu tolika pompa oko naoruzavanja, kad mozemo da ratujemo samo sa NATO zemljama i da izgubimo?\n03.07.2017., 07:01 #5\nZaboravljas da Vucic nije Mirjana Markovic. Sto ce reci, ako zelis da ostanes na vlasti ne smes sprovoditi Jogurt revolucije i pohode na davno izgubljene teritorije.\n03.07.2017., 07:07 #6\nНамерава ДА СРБИЈА НЕСТАНЕ И ТО БЕЗ РАТА.......\n03.07.2017., 07:12 #7\nUlogu Mire Markovic je preuzela SPC i neki nedifisani entitet koji forsira teorije zavere.\nCemu ratna retorika i rast vojske?\n03.07.2017., 07:15 #8\nBez obzira. Vucic nece ponavljati Miloseviceve greske.\nRatna retorika i prica o MIGovima je spektakl za za one ciji IQ ne prelazi 75.\n03.07.2017., 07:28 #9\nDa ne potcenjujes uticaj SPC? Oni imaju puno imovine na KiM i u okruzenju.\nDa li je samo spektakl? Ta retorika je pomogla u izboru Haradinaja, to je vec korak blize.\n03.07.2017., 07:47 #10\nSPC ima uticaj samo kod prosecnog coveka. Donekle. Puca vladajucoj koaliciji pertla za SPC.\nIgnorises zakulisne radnje.\nMogerini: Slusajte vas dvojica, jasno mi je da vam fotelje zavise od tih moronstina koje plasirate u medijima, ali nemojte se nikad zaigrati do te mere da potcenite NATO i ekonomske sankcije. Zapad moze imati veci uticaj na fotelje od Nimformera..\nVucic/Haradinaj: Razumem, drugarice Rika!\nTreba raditi na to.e da se povuku Srbi iz okolnih drzava. Da se povuku u Srbiju kako ne bi stradali.\n03.07.2017., 07:57 #12\nKroz SPC deluje ruska obavestajna sluzba. Tacnije Putine koristi RPC kao mehanizam sirenja uticaja na pravoslavne narode.\nHaradinaj i Taci bi opet mogli da imaju sudske probleme. Briga ih za sankcije. Kad je Dacic poceo da tupi : "Kako nisu izabrani oni koji podrzavaju Kosovo", Taci je zatrazio da SAD preuzme pregovore, jer su oni jedini koji Srbima mogu da objasne neke stvari. EU ima ogranicen uticaj, Merkelova navodno organizuje neko skupljanje para za ceo region, kako bi malo smirila strasti. Videcemo da li ce nesto biti od toga.\nVucic cesto koristi priliku da potvrdi stav, "Sami protiv svih" i kako ce nas on zastiti.\n03.07.2017., 08:02 #13\nJanuar ili vec na koji nick se odazivas!\nMilosevic je bio drzavnik!\nA posle njega sve strani placenici i domaci izdajnici!\n03.07.2017., 08:06 #14\nNe razlikujes retoriku od stvarnosti na terenu. Amerika u geopo smislu upravlja Nemackom, Srbija joj tu dodje kao šicu koji laje na komsijinu pudlicu.\nMI6 da se ne zaboravi.\n03.07.2017., 08:12 #15\nNe secam se kad sam zadnji put pisao ovde, tako nisam deo sadasnjih prepucavanja.\nMilosevic nije bio drzavnik. On je bio krut covek, posvecen neki svojim idejama, a ne Srbiji. Nije imao viziju, niti je razumeo odnos snaga u svetu.\nVucic mi jos nije jasan. Deluje kao covek koji mora da ostavi trag u istoriji Srbije. Mozda za sebe zeli da bude drugi Knez Lazar, a Srbija unistena.\n03.07.2017., 08:15 #16\nOstavljas otisak prsta na tastaturi!\n03.07.2017., 08:20 #17\nNasi politicari nisu racionalni akteri.\nNije jasno da li ih vodi pohlepa ili zabluda, ali potpuni promasaj u tumacenju Trampovog izbora za predsednika, govori da barem delimicno zive u iluzijama.\nNe zelim da tumacim polozaj Nemacke, vec ti samo ukazujem da stap kojim vitla Mogerini, nije dovoljno veliki, da disciplinuje sve u regionu. I vec se traze vise instance.\n03.07.2017., 08:27 #18\nTe vise instance zla su u Vasingtonu!\n03.07.2017., 08:36 #19\nZao mi je sto je Milosovic bio prosecan u svakom pogledu, a ne drzavnik kakvim ga zamisljas.\nAli i Vucic je prosecan u svakom pogledu, a ima ogromne ambicije.\n03.07.2017., 08:46 #20\nMilosevica je birao narod, vise puta!\nSrusili li ga prevratom, ovi tvoji!\nI AV-a su posadili ovi tvoji!\n03.07.2017., 09:51 #21\nI to je dovoljno da budes drzavnik? Niski su ti standardi, a cak ni oni nisu realni.\nMilosevic se odrzao na vlasti toliko dugo jer su siptari bojktovali izbore, a on je prisvajao sve poslanike sa KiM.\nKoji moji? Mene samo zanima da li ce Vucic stopama svoga prethodnika.\n03.07.2017., 23:35 #22\nMa kakav Milošević, Kim Džong Un je njegov uzor.\n04.07.2017., 00:00 #23\nKao i devedesetih ista struktura i likovi popu vulina dacica, seselja, i retorika....diktatura jos veca, pogotovo oko medija... botovi preplvise srbiju neistinom i plceni su od ktitora vucka...\ncovek kojeg tapse klinton, kome bler sastavlja vladu i daje savete, kome je sreder glavni gost na inuguraciji sigurno je prodana dusa, i cini sve da da se dovrsi zpoceto...\nsem sto narod vise ne bi krenuo u bilo sta jer zna da nema za koga, da su na vlsti i opoziciji hohstapleri...\na da je sve isto i gore, jeste...\n04.07.2017., 03:52 #24\nPalma je u opoziciji.\n04.07.2017., 21:29 #25\nNije uz premijera, ali je uz SNS. Ja ne znam koja je to kategorija.\nSladjana Milosevic Fan Club\nAutor Mlaaden u forumu Muzika\nPoslednja poruka: 22.12.2005., 12:51\nPoslednja poruka: 27.10.2005., 11:57


Bundesver poručuje manje pancera i aviona | Politika | DW | 19.10.2011\nBundesver poručuje manje pancera i aviona\nNemački ministar odbrane Tomas de Mezijer nastavlja obimnu reformu vojske. Nakon najavljenog smanjenja ljudstva, sada će biti poručeno manje aviona, helikoptera i tenkova nego što je planirano.\nŠtedeće se i u vazduhoplovstvu\nMinistar De Mezijer želi drastično da smanji broj borbenih aviona, helikoptera i tenkova. To proizilazi iz njegovog pisma koje je uputio izveštaču skupštinskog Odbora za odbranu. Još prošle sedmice je De Mezijer ispostavio listu na kojoj je 20 sistema naoružanja čiju će količinu Nemačka smanjiti. U pitanju je već postojeća oprema, ali i ona koja je tek planirana.\nBroj tenkova Leopard 2 biće redukovan\nTako će, umesto 177, Bundesver dobiti još 140 borbenih aviona tipa Eurofajter. Ova letilica čini okosnicu vazdušnih snaga Britanije, Italije, Španije i Saudijske Arabije. Takođe, biće naručeno samo 80 transportnih helikoptera NH-90 iako su najpre bila planirana 122. Što se borbenih helikoptera Tajger tiče, ministar želi samo polovinu od planiranih 80. Zvaničnici, kao i uvek kada se režu sredstva za odbranu, govore o „većoj efikasnosti“ koju će postići manje snage.\nReforma vojske, ušteda za budžet – ali ogromni gubitak za EADS, koncern koji treba da isporuči avione i helikoptere. Njegov gubitak se procenjuje na nekoliko milijardi evra. Loše su takođe prošli Rajnmetal i Vegman: umesto 410 tenkova Puma biće naručeno 350, dok će broj pancera Leopard biti smanjen sa 350 na 225. De Mezijer će danas informisati šefove najvećih koncerna o smanjenju narudžbina, ali oni su već osetili gubitke – akcije Rajnmetala su izgubile vrednost na berzi.\nBez posla ostaje 36.000 ljudi\nPrevremene penzije smanjiće broj otpuštanja\nOklopna vozila nisu jedino na čemu se štedi – do 2017. bi trebalo da broj civila i vojnika u sektoru odbrane bude smanjen za čak 36.000. Ovde se planiraju obilati socijalni programi, povoljni uslovi za prevremenu penziju ili pomoć pri prekvalifikaciji. Plan najpre treba da potvrdi savezna vlada, a počeo bi da se primenjuje početkom sledeće godine.\nSledeće sedmice biće doneta velika odluka o zatvaranju nekih kasarni i kampova Bundesvera. Na kraju će nemačka vojska, koja trenutno broji 200.000 aktivnih vojnika, biti smanjena na 170.000 profesionalaca uz 15.000 dobrovoljaca. Na to još dolazi 55.000 civila zaposlenih pri vojsci.\nNemačka vojska suočava se ozbiljnim nedostacima u primeni svoje „pripravnosti“ u odnosu na druge značajne NATO saveznike, kao što su Velika Britanija ili Francuska, smatra Evropska agencija za bezbednost. (03.07.2011)\nU nemačku vojsku, dobrodošli su i stranci\nKljučne reči bundesver, nemačka, reforme\nTrajni link https://p.dw.com/p/12v1h


Kavazović osudio nasrtaje izraelskih vlasti na džamiju El-Aksa\nPORUKE Sastanak s ambasadorom Palestine u BiH\nS današnjeg sastanka u Rijasetu IZBiH\nReisu-l-ulema Islamske zajednice u Bosni i Hercegovini Husein ef. Kavazović na današnjem susretu s ambasadorom Palestine u BiH Rezek N. M. Namur (Rezeq N.M. Namoor) osudio je fizički napad sigurnosnih snaga Izraela na direktora kompleksa džamije El-Aksa Omara el-Kisvanija i blokadu džamije Kubbetu Sahra, koja je već nekoliko dana zatvorena za vjernike.\nSkrenuta je pažnja na "do sada neviđenu praksu ograđivanja palestinskih naselja zidovima i izgradnju paralelnih puteva kojima se smiju kretati samo Izraelci, što je život Palestinaca učinilo skoro nemogućim".\nKavazović se interesirao za nastavak mirovnih pregovora te mu je ambasador rekao da Palestinci nemaju sagovornika niti nepristranog posrednika koji želi postići pravedan mir. Palestinci se, kako je naveo, pozivaju na međunarodno pravo i žele da se primjenjuju odluke UN-a, dok druga strana vjeruje samo u argument sile i ničim nije pokazala spremnost da prihvati rješenje o dvije nezavisne države koje žive u miru.\nReisu-l-ulema IZ u BiH Husein ef. Kavazović Palestina\nSastanak Izetbegovića s nosiocima izvršne i zakonodavne vlasti\nReis Kavazović: Razvojne ideje iz Mostara su poticajno i inspirativno djelovale i na druge sredine u BiH


MODULA - Elmas\nSTAKKAbox™ Modula je niz modularnih i strukturno pripremljenih pristupnih komora, pogodnih za upotrebu na kolovozu i pešačkim zonama.\nSistem Modula je izliven u PP i poseduje odlične karakteristike kada je reč o čvrstoći i težini.\nSTAKKAbok™ komore se ugrađuju znatno brže od tradicionalnih alternativnih rešenja. Kompletna instalacija obično traje do jednog sata. Ovo dovodi do smanjenja troškova potrebnih za instalatera. Za ugradnju komore nije potrebna specijalna oprema ili postrojenje i nema potrebe za specijalizovanim proizvođačima kutija.\nSpecifikacija STAKKAbox™ Modula pomaže krajnjim korisnicima da postignu ciljeve održivosti zbog toga što je materijal u velikoj meri sačinjen od visokokvalitetnog recikliranog materijala. Pored toga, Modula se na kraju svog životnog veka u potpunosti može reciklirati.\nSTAKKAbox™ Modula se može koristiti za kreiranje velikog broja veličina zahvaljujući dizajnu komponenti. Ovo obezbeđuje pristupne komore sa čistim otvorom od 150×150 do 1200×1200.\nModula se može isporučiti u ‘flat pack’ formatu kako bi isporuka i instalacija bile efikasnije i fleksibilnije.\nSTAKKAbox™ Modula je dostupna u dva tipa profila: Solid Ring i Component.\nKomponentni delovi STAKKAbox™ Modula su napravljeni od kombinovanja ugaonih delova i delova bočnih zidova kako bi se obezbedio veliki broj jasnih veličina otvora. Delovi se spajaju i slažu do potrebne dubine.\nSTAKKAbox™ Modula sistem je napravljen od recikliranog polipropilena (PP) punjenog talkom koji poseduje odlične karakteristike čvrstoće i težine. Svaki odeljak je iznutra rebrast radi poboljšanja performansi utovara.\nSTAKKAbox™ Modula se može koristiti za kreiranje različitih veličina zahvaljujući dizajnu komponenti. Ovo obezbeđuje pristupne komore sa jasnim otvorom od 150×150 do 1200×1200. Prstenasti delovi su napravljeni kombinovanjem uglova (koji obezbeđuju 75mm ili 150mm dužine bočne strane) i bočnih delova. Bočni delovi su 100mm, 150mm, 300mm, 375mm, 450mm i 600mm.\nSTAKKAbox™ Modula je pogodna za instalaciju u okruženjima sa oznakom D400, u skladu sa EN124. Pogodno za kolovoze.\nPoklopci kanala koji se lako skidaju, a nalaze se na sve 4 strane Modula prstena omogućavaju brzu ugradnju na različitim dubinama i uklanjaju potrebu za električnim alatima koji oduzimaju vreme izvođaču radova.


sve je počelo 2000.\nPrema podacima koje je prikupila reporterska ekipa Anadolu Agency (AA) pregledom Indeksa cijena hrane koji mjesečno objavljuje Organizacija Ujedinjenih naroda za hranu i poljoprivredu (FAO), cijene hrane u svijetu rastu od aprila 2020. godine\nCijene hrane u svijetu nastavljaju konstantno rasti od 2020. godine, kada se pojavila pandemija koronavirusa (COVID-19), što je dovelo i do rastuće inflacije širom svijeta, javlja Anadolu Agency (AA).\nCijene goriva i hrane u BiH na rekordnom nivou, ekonomisti predlažu dvije mjere


Bord AIMS u Beogradu: Nikoliæ ambasador za Istoènu Evropu - B92\nDirektor BGD maratona Dejan Nikoliæ imenovan je za ambasadora Svetskog udruženja maratona i uliènih trka (AIMS) za Istoènu Evropu na sednici Borda u Beogradu.\nIzvor: B92, Tanjug subota, 14.05.2022. | 14:30 -> 23:55\nÈelni ljudi AIMS-a okupili su se u glavnom gradu Srbije da bi podržali jubilarni 35. BGD maraton, koji je medju onima sa najdužim stažom u organizaciji, ali i najavili nove aktivnosti.\n"Iza nas je negativan period pandemije, dva puta smo otkazali Kongres u Batumiju i zahvalni smo Beogradu na moguænosti da 'restartujemo' aktivnosti naše organizacije. Zakazali smo sledeæi Kongres u Osaki naredne godine, a to je kao što znate zemlja visokih standarda u maratonu", izjavio je predsednik AIMS -a Pako Borao.\nOn se posebno zahvalio novom direktoru BGD maratona Darku Habušu na podršci i prilici da se napravi plan za buduæe aktivnosti, a Nikoliæu poželeo da nastavi sa kvalitetnim radom kao ambasador, kao što je to bilo dok je vodio BGD maraton i bio èlan Borda direktora.\n"Želim svima da uživaju sutra u trci. Maraton je kao život, nije uvek lako, ali je lepo ostvariti cilj", poruèio je prvi èovek AIMS-a.\nAIMS je medjunarodna organizacija koja okuplja više od 435 èlanica iz 115 zemalja sveta, medju kojima su i neki od najveæih svetskih maratona poput Njujorsakog, Berlinskog, Bostonskog, Amsterdamskog, Tokijskog, Atinskog i mnogih drugih. Beogradski maraton je èlan AIMS od 1990. godine.\nBeogradski maraton, jubilarni 35. po redu, održava se u nedelju od 08.00.


Koh - poslastica siromašnih kraljevskog ukusa - Pametnica.rs\nIako mnogi restorani širom Balkana u poslednje vreme nude poslasticu koju nazivaju “koh”, iskusni hedonisti znaju da je taj dezert zapravo južnoamerički kolač po imenu “tres leches” – malo promenjena verzija starinskog koha koji originalno potiče iz Francuskih gradskih četvrti.\nOriginalni koh od griza pomalo je zaboravljena, a ukusna starinska poslastica, od davnina jednostavna za pripremanje. Ne iziskuje posebne ni skupe namirnice već jaja, šećer, griz i mleko, malo limuna i vanilin šećer da lepše zamiriše.\nZbog toga što koh budi mnoge uspomene i želju za uživanjem u dobrom dezertu, restorani na meniju ga nude – iako vam konobari donesu (verovatno jednako ukusan) dezert pod imenom “tres leches”, koji u svom receptu podrazumeva mešavinu tri različite vrste mleka – običnog kuvanog, kondenzovanog i šlaga od mleka. Ova vrsta kolača prvi put se pojavila na pakovanju kondenzovanog mleka u Severnoj Americi, negde oko šezdesetih godina prošlog veka.\nZa originalno testo tradicionalnog koha koji potiče iz siromašnih naselja u Francuskoj i onaj kakav smo verovatno kušali u detinjstvu, potrebno je 6 jaja, 6 kašika šećera, 12 kašika pšeničnog griza, malo naribane korice limuna. I to je to što se tiče samog testa. Za preliv je potreban litar i po običnog mleka, 6 ili 8 kašika šećera ako se voli slađe, i kesica vanilin šećera.\nOdvojiti belanca i od njih mikserom umutiti vrlo čvrst sneg, u njega staviti šećer i uz malo sporije mešanje dodavati jedno po jedno žumance, narendanu koru limuna i na kraju, kašiku po kašiku griza. Imajte na umu da je način na koji ćete napraviti ovu smesu ključan za krajnji ukus koha, jer od mešanja zavisi da li će ostati vazdušast ili ne.\nSmesu polako izručiti u dobro podmazan i brašnom posut pleh i peći na 200 stepeni, par minuta manje od pola sata (25-30min, zavisi od jačine rerne). Za to vreme treba skuvati mleko sa šećerom i kada se skloni sa šporeta, sipati kesicu vanilin šećera. Preko vrućeg koha od griza treba preliti vrelo mleko. Nakon toga bi trebalo da stoji na sobnoj temperaturi sat vremena, a potom ga dobro ohladiti u frižderu. Gotov koh se služi isečen na veće kocke, dobro ohlađen, a iskusne domaćice znaju da je najukusniji ako se napravi dan pre serviranja.\nAko želite prazničnu verziju koha, u testo možete da dodate četiri do pet kašika kakao praha, a preko svake sočne i tamne kocke staviti umućeni šlag sa pudingom od vanile (ili šlag sa ukusom vanile) i posuti ga prepečenim listićima badema.\nMožda bi ga baš takvog napravila i Džulija Čajld (1912 – 2004), žena koja je bila prvi sudski tumac za grcki jezik u Kaliforniji, a onda je postala poznati (ako ne i najpoznatiji) američki gastronom, autor nekoliko knjiga o kulinarstvu i televizijska ličnost.\nPostala je poznata po tome što je francusku kuhinju uvela u američku javnost i po tome što je bila prva instruktorka kulinarstva na televiziji u Americi, u seriji “The French chef” – tv programu u kojem je podučavala mlade domaćice tajnama kuvanja. Gugl je par puta posvetio glavnu pretraživačku stranicu upravo njoj, a 2012.godine na stogodišnjicu njenog rođenja, mnogi restorani širom Amerike nudili su specijalitete napravljene po njenim receptima.\nkulinarstvo domacinstvo recepti sladoled dezert ishrana pakovanje obrok


16 dana aktivizma protiv rodnozasnovanog nasilj – RTV BPK\n16 dana aktivizma protiv rodnozasnovanog nasilj\n9. Decembra 2020.\tBosansko-podrinjski kanton\nCentar za socijalni rad Bosanskopodrinjskog kantona (BPK) i Udruženje žena ”Seka” danas su u Goraždu organizirali uličnu akciju kako i ukazali na potrebu svakodnevne borbe protiv nasilja u porodici.\nNi obilna kiša ih nije spriječila u namjeri da putem info pulta građanima dijele promotivne letke ”Isključimo nasilje zajedno”, dok je deset mladih volonterki organizacije World Vision na platou spomenika ubijenoj djeci Goražda izvelo performans kako bi ukazale na potrebu još snažnije borbe protiv nasilja.\nAkcija je rezultat aktivnosti Koordinacionog tijela za zaštitu, prevenciju i sprečavanje nasilja na području BPK Goražde, finansijski je podržan od Gender centra FBiH a upriličen je u okviru globalne kampanje ”16 dana aktivizma protiv rodnozasnovanog nasilja.\n” “ Isključimo nasilje, zaustavimo nasilje, zaštitimo žrtvu od nasilja I pomozimo joj profesionalno I ljudski – samo su neke od poruka koje šaljemo danas. Uz podjelu letaka željeli smo građane informisati kome se može obratiti žrtva, ko treba da se pobrine za nju I koja prava ona ima. Žrtva koja se obrati u instituciju ili organizaciju za pomoć treba da se sretne sa profesionalncem koji će je razumjeti, uvažavati I pružiti zaštitu” – kazala je predsjedncia UŽ ”Seka” Esma Drkenda.\nDirektorica Centra za socijalni rad BPK Goražde Sanela Zec naglasila je da je cilj i na ovaj način informisati javnost I uticati na svakog pojedinca kako bi se razvijalo društvo koje će imati nultu stopu tolerancije na nasilje\n” Nasilje u porodici predstavlja najučestaliji oblik kršenja osnovnih ljudskih prava koji se dešava kako u svim zemljama svijeta tako i u BiH. Kompleksnost problema, izražena je činjenicom da je ciklus nasilja teško prekinuti. Da bi žrtva nasilja odlučila prekinuti krug nasilja i napustiti nasilnika potrebna joj je puna podrška društva i određena garancija da će dobiti podršku i pomoć” – istakala je Zec.\nNavela je da je u ovoj godini na području tog kantona poduzeto niz aktivnosti u cilju prevencije nasilja u porodici kao rezultat predanog rada Koordinacionog tijela za prevenciju, zaštitu i borbu protiv nasilja u porodici u BPK Goražde i realizacije Programa mjera za zaštitu i borbu protiv nasilja u porodici koji je usvojila Vlada BPK-a Goražde.\nOcjenila je da ukidanjem rodne diskriminacije društvo može uticati na smanjenje, odnosno odsustvo pojave nasilja u porodici i nasilja prema ženama.\n” Nasilje u porodici i nasilje prema ženama nije privatna stvar. Obaveza državnih i drugih institucija je da preuzmu odgovornost i sprovode mjere na osvještavanju javnosti i sprečavanju, svih oblika nasilja prema ženama i nasilja u porodici, na kraju imaju dužnost da ulože sve svoje resurse u sprečavanju nasilja, zaštite žrtve, krivičnog gonjenja počinitelja. I na ovaj način cilj je prekinuti šutnju o nasilju, jer to nije privatni već javni problem i direktno se odražava na društvo, a buđenjem svijesti o težini ovog problema preveniramo nasilje” – kazaa je direktorica Centra za socijalni rad BPK Goražde.\nNasilje je krivično djelo – poručeno je danas, uz napomenu da žrtva može podnijeti krivičnu prijavu protiv osobe koja vrši nasilje a za počinioce su predviđene kazne zatvora i novčana kazna. Pored toga u skladu sa zakonom zaštite nasilja u porodici predviđene su mjere zaštite žrtve.


BAČENA BOMBA NA AUTOBUS DOK JE PREVOZIO DECU: Poginulo najmanje 43 osobe u napadu u Jemenu (VIDEO) | Ekspres.net\nBAČENA BOMBA NA AUTOBUS DOK JE PREVOZIO DECU: Poginulo najmanje 43 osobe u napadu u Jemenu (VIDEO)\nU vazdušnim napadima koalicije predvođene Saudijskom Arabijom na autobus koji je prevozio decu na jednu prometnu pijacu na severu Jemena poginule su najmanje 43 osobe, saopštili su danas pobunjenici u Jemenu novi bilans žrtava.\nMinistarstvo zdravlja u Sani koje kontrolišu pobunjenici saopštilo je da su u današnjem napadu takodje ranjene 63 osobe, dodajući da su u autobusu koji je pogođen, osim dece, bile i punoletne osobe.\nKoalicija je saopštila da je gađala pobunjenike Hute jer su, kako je navedeno, prethodnog dana oni ispalili raketu na jug Saudijske Arabije, pri čemu je nastradala jedna osoba, prenela je agencija AP.\nPrethodno su predstavnici Medjunarodnog komiteta Crvenog krsta (ICRC) u Jemenu saopštili da je više desetina ljudi danas poginulo ili ranjeno u napadu na autobus koji je prevozio decu na severu Jemena.\n“Posle napada na autobus koji je prevozio decu kod pijace u Dajanu, severno od Sada, bolnica ICRC-a primila je više desetina mrtvih i ranjenih”, naveo je ICRC na Tviteru.\nTags autobusbombadecanapadsaudijska arabija\nBOMBA JE OKRUGLA: Zlo terorizma se dokotrljalo u fudbal Napad nožem u Libeku: 14 povređenih, napadač uhapšen NAPAD NA SIRIJU I DALJE NEIZVESTAN: U toku tajni pregovori Amerikanaca i Rusa, ovih osam meta doživeće najžešći udar ISLAMISTI U NAPADU NA POLICIJSKU STANICU UBILI DVOJE POLICJACA: Zapalili kola hitne pomoći i podigli svoju zastavu


KAPA : Članak : Pun Mesec u znaku Ovan\nPun Mesec u znaku Ovan najpre je posvećen osvešćivanju sebe kao i ličnom rastu, prevazilasku limita, napretku. Možemo sada ući u sopstveni unutrašnji svet i iskreirati svoj fenomenalni progres. Potencijal ovog punog Meseca je upravo sticanje potrebne inspiracije za prevazilaženje formalnosti i "normalnosti" u našem životu.\nOvaj pun Mesec nas podseća da je pravi čas da otpustimo, prekinemo, prestanemo sa tom potrebom pronalaženja greške, krivice ili nedostataka kod drugih, već umesto toga da sa zahvalnošću uočimo i počnemo da cenimo ono što je dobro, lepo i kvalitetno kod svih, zajedničke kvalitete!\nKao da nas ova energija pita čega smo to puni kod nas, čega nam je dosta, preko glave, u čemu smo to dosadili i sebi i drugima. U čemu smo to isti stari mi sa istim navikama, obrascima, načinima, akcijama, koje garantuju iste rezultate ili promašaje, nedostatak harmonije, ljubavi i mira. Sagledajmo u ovom periodu veoma jasno gde smo to ustaljeni, uobičajeni, dosadni, robotirani podešeni na isto, navijeni na staro, nezadovoljno, ili ne dovoljno zadovoljno (što se svodi na ISTO). Nervoza, nemir, neizdrž, nestrpljenje, neka čudna vibracija, ono “nešto” koje nas je obuzimalo povremeno ili često u poslednje vreme bili su najava i prikupljanje resursa, energije za probijanje opne, oslobađanje, pokretanje sebe za sebe, konačno u svoje ime i za svoju korist.\nLagano, svakog dana, svakim pokretom uradite više od prethodnog, pomerajte svoju granicu, proširite svoje limite i to na miran, harmoničan način. Bez brzanja i posledičnih povreda. Na način ljubavi koja nam je svima toliko potrebna.\nTajna je u balansu, miru i ljubavi koja nam je ovde pružena na izbor svima. Mi smo tu da pronađemo balans jer to nam daje strukturu za dalje. Mi biramo i odlučujemo gde ćemo izaći iz ograničavajućih limita, a gde ćemo se uklopiti. Imamo izbor da prepoznamo koja je to naša nova mera, prava mera našeg Ja, naše ličnosti.\nAscendent na 11° znaka Rak\nSam početak može biti iniciran vrlo lako, pravo niodkuda, iznebuha, nekom porodičnom slikom, ličnom vizijom, čak sećanjem šta smo ono hteli, za čim nam je duša vapila oduvek, unutrašnjim glasom, potrebom za oslobađanjem. Naglo, odjednom, iznenada, u vidu munje, vizije. Možemo delovati mirno, duboko zagledani u svoja osećanja, odakle se i javlja unutrašnji poriv, potreba da se za to borimo, dinamično, odlučno, ambiciozno baš kao Mesec u znaku Ovan u 10. kući.\nOvde se uočava jedna svima dobro poznata energija primarne opozicije JA – ON(I); Osa 1 - 7; težnja koja vodi život. Opozicija koja se pojavljuje baš kada bismo nešto da započnemo, a nešto nas vuče, nije sigurno, nije premerilo, izvagalo… nešto što nas vodi od odlučnosti do nesigurnosti u izboru, u početku, u zauzimanju, u prvom koraku… Kardinalna je ovo energija, veoma snažna na oba kraja opozicije. Sunce je ovde u padu, ali ga duša egzaltira i zato oborimo sada svoj ego i ponos, uđimo iz stvarnih potreba, istinskih vrlina, mirno i staloženo, sa ljubavlju.. stvorimo atmosferu pomirenja unutar nas i spoljašnja manifestacija je već tu! Stvaraće se i cvetati svuda oko nas spajanje, pomirenje, mir i harmonija koji nam na svim nivoima toliko nedostaju. Od spoljašnjih odnosa, onih najbanalnijih sa prolaznicima, pružaocima usluga, službenicima, zaposlenima, preko saradnika, poslovnih partnera, prijatelja i redom kroz sve krugove sopstva, bliskosti. Imamo priliku da manifestujemo mir, radost, ljubav i lepotu u odnosima sa bliskom familijom, sa roditeljima, decom, sa partnerom, i najpre ili na kraju, sa sobom samima, na LIČNOM nivou!\nKada pažnju posvetimo krajnjem dispozitoru, vladaru trenutka ovog punog Meseca u znaku Ovan, videćemo jasno dubinu energije. Mars je retrogradan, u najprihvatljivijem znaku za sebe, čak ga i pozicija u 10. kući koja je u prirodi znaka Jarac vrlo podržava pa se očitava kombinacija podsvesnog, emocionalnog sa potpuno nesvesnim, dubokim instiktivnim, sirovim. Sve do 13. novembra Mars će biti retrogradan, a mi ćemo se baviti tom slikom, radićemo na podešavanju svoje energije, na usmeravanju sebe na sebe. Prevazilazak sebe i sopstvenih granica, dosadašnjih limita biće ideja, misija ovog vremena.\nBroj 1 je naznačen kako kroz datum, tako i kroz stepen Ascendenta u još naprednijoj verziji preko broja 11\nBroj 1 je broj Ovna, početnika, broj koji naglašava Ja, inicijativu, vođstvo, pionire, mladost, elan, energiju. Kada umnožimo ovu sliku, zapravo kada dupliramo sliku, a ne samo ono što znamo o količini broja, dakle 11 je sve što i 1 samo višestruko, ovo su moći pomenute kod broja 1 ali uzdignute na višu frekvenciju.\nBroj 11 je broj koji naglašava simboliku Vodolije - socijalizaciju, udruživanje, humanizam, ali i revoluciju, pokret, otpor, opoziciju poziciji, šta god se trenutno tako činilo. Jednom rečju oslobađanje od svega prethodnog što nas je ograničavalo, bilo da su strahovi i vezanosti ili navike i uverenja. Ovo je broj novog, unikatnog, nesvakidašnjeg, broj novog početka, slobode. Broj koji rezonira na izuzetno visokoj vibraciji, korespondira sa nama, budi u nama kolektivnu svest otvarajući nas tako ka Višem Ja - našem kosmičkom biću. Povezuje se još sa spiritualnim buđenjem gde nam ukazuje na otvaranje mogućnosti za povezivanje i sagledavanje svrhe života i misije duše. Ovo je broj koji upućuje na veoma brz protok informacija u vidu munja, groma, iznenada. U ovom periodu biće naglašeni "Aha!" momenti.\nŠto smo iskreniji to će i protočnost biti bolja i lakša, tako smo i otvoreniji da ovo primimo. Od velike pomoći u samom radu su pozitivne afirmacije, optimistički stav kao i posvećeno usmeravanje i davanje pažnje nameri što doprinosi potrebnoj moći za manifestaciju naših želja, postizanje ciljeva, potreba i težnji! Lagano putovanje putem životne svrhe i misije.\nBroj 9 takođe dominira slikom punog Meseca u Ovnu, osim Sunca u Vagi i Meseca u Ovnu, na 9° Bika je Uran\nProširenje, sagledavanje, spoznaja, svrsishodnost, sveobuhvatnost, smisao dobija jasnu manifestaciju – sada vidim ono šta mi treba činiti. Poverenje u sopstvenu intuiciju je ključna tema, sagledavanje veće slike je veoma naglašeno, jer energija sa Ascendenta egzaltira Jupitera na Descendentu. Sve što se vidi, što je preko puta je veće, bolje, bezgranično polje horizonta. Osećajmo to. Poslušajmo zato šta ima da nam kaže naš unutrašnji glas, naša vizija, naši snovi, naša mašta!\nPrevaziđimo sopstvene granice, strahove, zabranjene staze i plafone koje smo sami sebi postavili ili dozvolili...!\nDozvolimo sebi prelazak preko linije, ugledajmo tu čaroliju, dozvolimo sebi genijalnost, mogućnost posmatranja na nov drugačiji način!!!\nOvaj pun Mesec vodiće nas do dna, do dodira života sa smrću, do ponovnog rođenja, do korena naše ličnosti kako bi otkrili, razotkrili skrivene nesvesne nosače, istinu, ono zbog čega je vredelo kopati, zbog čega je vredelo istraživati, otkriti hrabrost spoznaje sopstvenog života i održavanje tog unutrašnjeg balansa vodeći svoj život na najbolji način u najboljem smeru za nas.\nDobro je pogledati i vrh 2. kuće koja upravo počinje na 29° znaka Rak - na krajnjem stepenu i poslednjim minutama znaka Rak što bi dodatno podvuklo da je krajnje vreme za lične, emocionalne promene, za rađanje svega što je zrelo i gotovo, za iznošenje u svet, za materijalizaciju, ali i za prekid, prestajanje i umiranje svega što više ne služi, što je odslužilo ili ga već ima previše kada su naše emocije i osećanja u pitanju… Završetak nekih porodičnih vezanosti, oslanjanja ili sputavanja kroz “mi u našoj porodici to tako”; “porodični biznis je jedini sigurni vid poslovanja”; “takva mi je genetika”; “to sam nasledila”; “zgodna sam na maminu familiju” ili “gojazni su svi sa tatine strane, a ja baš ličim na njih”; “mi volimo da jedemo meso”… Ovo je znak za dosta je bilo! Ovo grupisanje, zaokruženje, zbrajanje se i događa upravo sada radi oslobađanja kroz pročišćenje na telesnom, fizičkom, materijalnom nivou. Potrebno je pustiti da prostruji kroz telo, kroz stopala, kroz šake ova enormna emocionalna oluja, poplava, vulkanska erupcija, zemljotres. Pustimo u potpunom miru, u odabranom društvu, onom koje je uvek tu za nas, u sopstvenom miru, u ljubavi sa sobom, budimo svedoci ove preko potrebne promene, podešavanja nas na najbolje za nas.\nU trenu punog Meseca dominira slika opozicije, mogućnosti sagledavanja, ali i promene. Glavni plesački par iz opozicije, Sunce i Mesec, svojom dipozicijom preko retro Marsa u znaku Ovan obrazuju sveobuhvatni nezaobilazni kvadrat sa planetama iz Jarca, Jupiterom, Plutonom i Saturnom. Hteli ili ne, pred nama je energija kvadrata. Kvadrat je aspekt koji predstavlja izuzetan energetski naboj, izazov, snagu koja se meri između učesnika, nijhov maksimum je na ispitu. Dobra strana je u prilici koju ova energija donosi da konačno uradimo super stvar za sebe. Kvadrat može biti iskorišćen i kao motivacioni aspekt. Ovo je tzv. aspekt "kreator akcije", naprosto nas prodrma (vrlo snažno), pozove nas da svoj život započnemo, nastavimo na potpuno nov način, da uradimo nešto sa našim životom! Pluton kao i Saturn dodatno intenziviraju sliku koja se sa Jupiterom uvećava, baš da bi lekciju shvatili, prevazišli ili naučili zavek.\nPluton je označilac otpuštanja, pročišćenja, puštanja, olakšanja, transformacije i to sa najdubljih nivoa i slojeva našeg bića, retrogradni Mars može imati sličnosti jer ume da poveže tačke sa dna, naše niti, korenje, ono što jesmo i što smo bili sa novim pokušajem i prilikom za tačnim preciznim pogotkom, akcijom, potezom koji stvara željeni, potrebni REZULTAT. Zato upravo ovakvu akciju, ma kako se učini velika, strašna, nezamisliva, opasna ili intenzivna valja prihvatiti baš sada.\nNa globalnom nivou dominantna će biti energija otpora, opiranja, protivljenja, bespotrebnog nadovezivanja, odgovaranja i bez pitanja, energija odbrane i ako nema ni napada ni napadača… Ljudi se opiru, ne žele da im neko govori šta da rade i kako, ne žele da ih neko vodi… Podiže se unutrašnja potreba, neka neopisiva težnja i poriv za izražavanjem otpora, demonstriranje sopstvene volje, proteste… potreba da se neka ko zna kad i zašto sputavana ili suzdržana, blokirana energija, potreba, emocija ili ljubav, neka vođena težnja, upravljana, kanalisana, držana u malom, u nezadovoljstvu, i potreba duše izraze u ograničenom prostoru ili mogućnostima. Ljudi, narod, Mesec iz Ovna može imati poriv i potrebu da se usprotivi planetama iz Jarca što može predstavljati državu, sistem, autoritete, zakone, organizacije, pravila i regulative i to na slabije i snažnije načine izražavanja nezadovoljstva u datom periodu.\nOno na šta bih usmerila pažnju, stavila akcenat, jeste ono mnogo ličnije, ono je naše, a tiče se tada i čitavog Univerzuma. Šta je to unutar nas? Mars, pa to je naša energija, to je inicijativa, pokretački nagon, poriv. Planete i planetarni događaji, aspekti i promene su tu da bi najpre uticale na svakog pojedinca.\nOvo vreme ima za zadatak da nas pokrene, zapravo da nas povede za našim stvarnim potrebama duše, za prevazilaskom sopstvenih ograničenja, za akcijom koja pomera naše lične limite.\nNajlakše što možemo da uradimo i što zapravo već dugo, dugo, možda i oduvek radimo jeste da uperimo prstić ili nešto još hladnije i kažemo “ON / ONA / ONO / ONI” su!!! Oni nam to rade, oni su krivi, odgovorni, zbog njega, vremenskih uslova, okolnosti, države, uređenja, zakona, državnika, ministra, službenika u banci, policajca na ulici, sudbine klete mi plaćamo kaznu, plaćamo danak, patimo, trpimo, bolujemo, ćutimo, ispaštamo, zbog njih nama nije bolje, mi nismo bolje i nismo bolji prema sebi! Zbog njih. Naime, sve dok koristimo prepredeno ovu liniju manjeg otpora mi umišljamo da štitimo sebe od krivice, a usvari štitimo sebe od odgovornosti, od obaveza, a samim tim i od preuzimanja sopstvenih prava. Mislimo da je to lakši put a zapravo patimo, ni ne usudimo se da probamo ono što su nas učili da je ustajanje, uspravljanje i hodanje, jer su nas isti ti učili da je zauzimanje za sebe teže, drugačije, smelije… Ni ne usudimo se da probamo prirodni tok korišćenja sopstvenih resursa, korišćenja i kanalisanja sopstvene energije i potencijala! Ne, nas niko i nije ućutkivao, sami smo odabrali da ćutimo ili ne ćutimo potplaćeni sitninom koja nam je kupila trenutak, a urušila ili obojila nekom čudnom bojom čitavu večnost ispred i iza nas, zacrtala Karmu i to na kolektivnom nivou!\nSada se u svima nama javlja spasilac, heroj, poriv za borbom u cilju postizanja ravnoteže i mira, harmonije i ljubavi. Poriv da budemo svoji da uradimo ono što će nam doneti osećaj mira u telu, spokoja, osećaj pomirenja, balanas. To se ne dobija ratom, osim ako niste spremni na žrtve, povrede, gubitke i krvarenja. To se ne dobija svađom, vriskom i cikom, ako niste spremni na prekid odnosa. To se dobija zauzimanjem za sebe, preuzimanjem odgovornosti za sopstvenu ljubav i harmoniju unutar samog bića pre svega.\nPoziva nas ovo vreme da umesto prsta uperenog u spolja, u preko puta, i druge, okrenemo smer, pogledamo, ukažemo prstom u sebe, na glavnu ulogu. Da se duboko zagledamo u naše emocije. Gde to mi sebe stopiramo, limitiramo i radimo sve ono za šta bi za čas optužili genetiku, sudbinu, roditelje, muža, decu, direktora… gde mi sebi zabranjujemo, kažnjavamo, branimo, ograničavamo se da budemo hrabri, odvažni, odlučni, da budemo avanturista u svom životu. Gde mi sebe blokiramo da budemo onaj što preuzima inicijativu jer zna da je podržan poverenjem, onaj što hoće da proba, što UME I SME !!! Ko nam je isključio onog u nama koji se ne boji već hrabro ide kroz svet za svojim idejama, vizijama, smislom i svrhom na putu ispunjenja misije, vođen i bezbedan verom u svoj život i promisao Univerzima.\nOpozicija uvek ukazuje na odnos, naročito kada su Mesec i Sunce u pitanju koji su zamišljeni da upravo opozicijom dovedu odnose u harmoniju. Polariteti praktično služe kako bismo primetili i zaključili. Mi u suštini stičemo svesnost kada nam je nešto preko puta, kroz polarizovanje, kroz dualitete! Baš zato se u vreme punog Meseca povećava osetljivost, emocije rastu da preplave, jer osim spoljašnjih odnosa ova opozicija naročito naglašava osnovni, primarni odnos, unutrašnji odnos nas sa nama samima!!\nMesec u znaku Ovan - znaku ratnika, hrabrog velikog herojskog sećanja, početnika, pionira, predstavlja nove početke, akciju, poriv, prvi impuls, paljenje vatre, hrabrost, brzinu, kretanje za ciljevima. Naznačena je energija. Ovo je znak ličnosti, znak JA koji uvek postavlja pitanje: Šta JA hoću; Šta JA volim; Šta JA ne volim…\nSunce u znaku Vaga - govori o balansu, harmoniji, ljubavi, lakoći, ravnoteži, odmaranju, o saradnji, pregovorima, dogovorima ugovorima i kompromisnim rešenjima. Praktično, inicira se novi način postojanja, novi život u balansu, u harmoniji. Javlja se realna mogućnost da nas neko izazove, da se nađemo izvan kontrole, da budemo nesvesni svog trenutka, postojanja, ali takođe, sve ima mogućnost da se transformiše i promeni ovim snažnim, neizbežnim kvadratom hrabrosti.\nU zavisnosti kako nam je unutra tako ćemo i uživati u životu i manifestovati spolja!\nPun mesec u znaku Ovan govori snažno o tome da mi imamo slobodu izbora, slobodu da odaberemo da budemo nezavisni. Ovo je prvi znak, znak inicijacije, označava početak, novosti, novu eru, idealno je vreme za prekidanje loših navika. Dakle, mi se oslobađamo da bi mogli da živimo svoj život. Dok je Sunce u znaku Vaga predstavnik sedme kuće, partnerstva, bliskih veza, braka, odnosa, mi možemo da vidimo, osvestimo, šta to projektujemo na druge, da osvestimo upravo u tom odnosu koliko smo mi sami ustvari upravo taj odnos, ta osobina.. Mi smo projekcija, mi smo sve to što vidimo preko puta. Tako će nam biti još lakše da odaberemo lepše. Ovo je naročito podržano recepcijom sa Venerom iz znaka Lav.\nRešenje je U PARU, U ODNOSU, U DVA - u unutrašnjem sagledavanju, u nama, u spajanju, u prihvatanju harmonije, udobnosti i lakoće kao trajne kategorije unutar našeg bića. Ovo je šansa retrogradnog Marsa za prvi korak na novi način po drugi put, za naš ispit, za odliku, za preuzimanje odgovornosti, za zauzimanje za sopstvo. Mesec u Ovnu predstavlja restart i spremnost za prevazilazak sopstvenih limita, granica svesnih i nesvesnih, postojećih i umišljenih.\nKvadrat ka stelijumu iz Jarca je poziv na akciju, ali onaj na koji ne možemo da se oglušimo ili da kažemo da nismo čuli ili primetili! Ovo je ogromno. Kao da svi megafoni i sirene sviraju istu koračnicu.\nSnažni emocionalni naboj oseća se po pitanju vezanosti, po pitanju unutrašnjih borbi za prevlast, za moć, naravno, istovremeno će biti naglašene i spoljašnje borbe i vezanosti. Naglašena su unutrašnja previranja - hoćemo li zadržati stare navike (čitaj patnju za prošlošću) ili zakoračiti, preuzeti odgovornost, pokrenuti se u smeru sopstvenih potreba i htenja u smeru sopstvene moći nad sobom, sopstvenog puta ka sebi, ka svom centru odakle smo SAMI dalji KREATORI svega našeg! Što smo svesniji postojanja dualnosti, prihvatanjem da svetlo i tama postoje i potrebni su, što ih harmoničnije prihvatimo, zagrlimo, što lakše percipiramo svu energiju oko nas to je naša sposobnost da naprosto čitamo ljude i situacije oko nas veća, a time stičemo prednost - vreme da se konektujemo na intuiciju i da u skladu sa najvišim potrebama i zahtevima naše duše kreiramo momenat, svaki naš momenat!\nMesec jeste predstavnik intuicije, naših osećanja, a u znaku Ovan može doneti emocionalna uzbudjenja i sklonost ka naglosti, ali ukoliko smo strpljivi, mirni, posvećeni sebi i disanju, svom dahu mi zaista možemo iskoristiti ovu snagu kvadrata, da nas povuče dole, dublje u centar jer Pluton kopa duboko, u mir odakle možemo da shvatimo, da sagledamo, a ne da samo reagujemo!\nOtvara se mogućnost da dosegnemo do naših stvarnih talenata, znanja i da ih pokrenemo na transformisan način, po prvi put da budemo ono što osećamo nakon pobede i to mnogo pre bitke!!!\nOvo su jedinstvena duboka, duboka otkrovenja i tiču se samo nas. Ne očekujte da drugi svedoče vašem stanju, vašoj promeni! Ovo je lično, najdublje. Radujmo se! Uživajmo u sopstvu, ni u čemu i svemu istovremeno baš kao u majčinoj utrobi, baš kao u najdubljoj meditaciji prepustimo se beztežinskom stanju, levitaciji, jer to je naša moć koju upravo otkrivamo i prepoznajemo i prihvatamo!!! Sunce i Mesec u kvadratu sa stelijumom moćnika iz Jarca donosi faktor preporoda, ponovnog rođenja, izrastanja iz ništa u sve baš kao vatrena ptica Feniks. Svaka potreba za kontrolom ako se pojavi može se prevazići pre svega putem razumevanja, razumnog sagledavanja da potreba u suštini, poriv za kontrolom, pre svega postoji, a onda da je možemo izbeći kao način reakcije, tako što svesno odaberemo da ne moramo, da ne treba i da ništa ne mora! Da svesnošću iskontrolišemo sebe kako ne bi koristili kontrolu kao jedino sredstvo manifestacije (čitaj manipulacije).\nSunce i Mesec u ovom kvadratu kanališu izuzetno intenzivnu energiju - snagu i hrabrost u vezi svega što hoćemo od života, šta hoćemo da radimo u životu. Otvara se kanal kojim smo u mogućnosti da programiramo budućnost, da odlučimo u vezi svojih ciljeva. Ujedno, potrebno je da budemo laki, da oprostimo, pustimo stare navike, prošlost, da se odvežemo od starog i staro od nas. Potrebno je da meditiramo kako bi postigli apsolutnu prisutnost. Meditacijom se povezujemo sa sobom, sa svojim stvarnim bićem, sa svojim višim ja bez napora ili težnje. Postizanjem mira mi postižemo prisutnost u sada, a time i direktan kontakt sa višim ja. Zaista, izuzetno je naznačena energija opozicije. Dualnosti, polariteti su u prvom planu tokom ovog punog Meseca upravo zato da bi ih lakše postali svesni i osvestili mogućnost da ih prihvatimo i dovedemo u harmoniju.\nMesec konjunkcija Kiron\nKiron – Iscelitelj, sintetiše svaki znak u kom se nalazi i govori o nežnosti, ljubavi, slabosti. On kristališe i pojačava, proširuje mogućnost isceljenja u našem životu. Kiron je već neko vreme u znaku Ovan i sada preko dispozitora, rektrogradnog Marsa predstavlja potrebe naše duše, duboke emocije i rane ko zna još od kada zakopane u srcu. Ovo je dugo čekana aktivacija isceljenja na nivou iskonskog iscelitelja u nama i iskonskog ratnika u nama. Počinje isceljenje onog najsvetlijeg u nama, zatrpanog na najtamnijim dubinama. Mars u negativnoj ekspresiji može doneti agresiju, primoravanje na akciju, grubost, ljutnju, bes zadržan u nama ili izbljuvan poput vatre u pravcu nekoga (ovo je slika nekog ko je već ranjen, ko pati od istih rana baš kao i mi) - KO JE SLAB - KO SE PLAŠI.. Rešenje = Ključ = Isceljenje\nOvde postoji mogućnost da prepoznamo da na bolji, pozitivan, svestan način priđemo situaciji iz intuitivnog osećaja, da iskreiramo akciju umesto proste besne reakcije, ljutnje, vike i dreke ili čak fizičkih povreda sebe ili nekoga! Ključ isceljenja je naučiti kako iskazati osećanja drugačije nego ikada, a opet kroz našu akciju, iskazati čak i ljutnju i bes koji su se akumulirali na nov pozitivan način! Dakle, važno je da na putu postizanja onoga što smo naumili, što hoćemo, može biti onih koji se ne slažu sa nama, mi možemo nastaviti napred, ali samo ako smo pustili i prevazišli staru naviku da zastanemo i da se borimo, svađamo ili namećemo. Jednostavno da pustimo tu zastarelu rešenost da nam za sve treba podrška svih ili društvo, jer to je nemoguće, jer uvek će postojati oni drugi sve dok su nama potrebne potvrde u ogledalima! Zato treba iskoristiti ovaj ključ isceljenja. Na najdivniji, ljubazan način postaviti sebe, otvoriti se za to što smo privukli, jer upravo to čeka da se isceli u nama tom nežnošću! Setite se da su snaga i moć unutra, u nama i na taj način pronaći mir sa kojim možemo napraviti praktični korak koji nije agresivan, koji će posedovati duboki isceljujući imprint iznutra i na tom nivou obezbediti iseljenje na oba kraja opozicije, obezbediti mir i harmoniju.\nNek' se čuje i širi ovaj smeh Univerzumom, nek' se duša veseli i smeje sve do dna!!!\nOdaberimo da budemo SIMFONIJA – svesni sebe, a ne kakofonija - nesvesni sopstva, dozvoljavajući da se spolja definiše šta to mi osećamo i kako se osećamo. Uzmimo tu dirigentsku palicu, budimo dirigent svoje simfonije, ne dozvolimo da neko drugi stvara šta mu je volja sa našom energijom.\nZaista, toliko je spoljnih uticaja, zato započnimo rad na sebi usmeravanjem svesti o sopstvenoj teritoriji... Kakve god da su vesti, politička situacija, vremenska prognoza, šta god pričali u autobusu, na pijaci, u banci, na poslu ili tu kod nas u kući naši najbliži, vratimo se sebi i jedinom posedu, našoj sigurnoj luci, našoj teritoriji, fokusirajmo se na sebe i svoj dobar osećaj na svoj mir i harmoniju! Pomislimo recimo, na osećaj lakoće kojom su naši organi postavljeni u našem organizmu, jer to je stvarno vredno pažnje... kako je samo divno naše srce smešteno u sred grudnog koša i uspeva da odoli sili gravitacije ma čak i ako se okrenemo naglavačke!!! Ha?? Je li važnija politička kampanja sada, Korona talas broj 2, 3, 4… Možda grejna sezona ili radovi na putu?? Ima li išta važnije u našem životu od nas samih, ako ima onda pročitajte sve ispočetka i to sad, jer nas naše sutra neće čekati i ponovo postaviti ovo pitanje na ovaj način. Najpre izmeditirajte, pa sve ponovo pročitajte!\nUniverzum nam sada otvara jedinstveno polje mogućnosti da zamašemo sopstvenim čarobnim štapićem, da sve uredimo baš onako kako mi želimo da se osećamo, sa ciljem da postignemo mir i harmoniju unutar našeg bića.... Fokus je na nas, na unutra, na unutrašnju dobrobit! Akcija je okrenuta ka internoj, a ne eksternoj manifestaciji! Nemamo mi za šta da se žalimo i vezujemo napolju, mi imamo sebe, svoj osećaj mira i lepote i lakoće i tu je i treba da bude sva pažnja, fokus i odgovornost! Mi se osećamo intuitivno inspirisani da kreiramo, da pričamo, da radimo bilo šta!\nOvaj pun Mesec naglašava potrebu, čak obavezu da se osećamo dobro, zahvalno, harmonično, blistavo, mirno u cilju pokretanja, u cilju življenja sopstvenog života u punom potencijalu.\nU cilju spiralnog pokretanja, postizanja visoko vibratornog života. Kada se dobro osećamo možemo i da donosimo dobre odluke, da pravimo dobre izbore, da menjamo, kreiramo, stvaramo i radujemo se životu i svim mogućnostima! Kada nama vlada niska vibracija naše odluke su nepromišljene, potencijalno pogrešne ili sa sekundarnom dobiti, kratkog daha, trenutno zadovoljavajuće, bez obzira na sutra, na posledice ili trajni rezultat.\nKada osećamo trajno zadovoljstvo, kada su um i telo u stanju mira, harmonije, zdravlja, uceljenosti, jedino tada smo sposobni da propustimo visoku vibraciju kroz nas i da kreiramo, stvaramo iz tog stanja najbolje za nas, a ujedno najbolje za sve, jer na visokim vibracijama mi i jesmo sve i ništa! Na visokim vibracijama možemo postati svesni svetla i tame istovremeno, mi možemo birati šta ćemo biti i kreirati odatle. Bitno je takođe suzdržati se od prosuđivanja i osude drugih, jer svako sreću vidi na svoj način! Svako ima pravo na svoj nivo, svoje stanje, viđenje sebe i svog zadovoljstva. Zaista nema smisla traćiti sebe gledajući i osuđujuće druge. Kada sagledamo ovo, mi smo u stanju da razumemo da sve što osećamo, doživljavamo, svako stanje radosti, tuge, udobnosti, boli koje smo u stanju da osetimo ili doživimo u životu, zapravo potiče iznutra.\nMi smo u stanju da shvatimo da život ustvari i počinje u tom svetom prostoru zvanom naša unutrašnjost.\nMožemo zaključiti da u osnovi, u samoj suštini stvarnosti naš život zavisi od nas! Jako je važno povezati se sa sobom na ovom dubokom nivou. Jupiter sa Plutonom, nosiocem glavne uloge ovog vremena zajedno sa Saturnom tokom 2020. godine govori o vođstvu, o moći, o centralizovanju, o stvarnom resursu, o preuzimanju vođstva. Sada, obrazujući kvadrat na opoziciju svetala koja govori o osnovnom odnosu, pre svega odnosu sa sobom, jasno nam otvara najdublje polje, okreće nas i podseća na nas same, na istinu, na suštinu nad suštinama, na moć nad moćima kojom možemo da povedemo sopstveni život putem sopstvenih želja, snova i htenja, putem najboljim za nas, u pravcu najboljeg za nas! Zato, sve što nam se u ovom vremenu otvori, postavi ispred nas, bilo kakav izazov, potreba ili poriv za promenom, transformacijom, zaokretom, prihvatimo to i uradimo, promenimo, transformišimo vrlo rado! Uvek se možemo otvoriti ka unutra i zatražiti vođstvo, pomoć ili podršku svojeg višeg Ja, intuicije. Potrebno je u poverenju se povezati sa onim što je nevidljivo, neopipljivo, a znamo da postoji, SA NAMA, sa našim dubinama, sa našim mirom, sa sopstvenim dnom okeana! Potrebno je povezati se sa misterioznim, nepoznatim, zapravo onim što kreira našu realnost više od svega povezati se sa sobom i uceliti se! Pita nas glasno ovo vreme da li možemo da sagledamo i proširimo svoje polje, svoju perspektivu, svoj horizont, da li možemo da postanemo mudriji, sveobuhvatniji sa energizovanim kvadratom iz Jarca. Da li možemo da prihatimo nešto uobičajeno i obično ili ćemo energijom Marsa odbiti naglo, burno, odsečno, odlučno reći Ne ili DA!? Ovde naime postoji tajni kod svetlosne energije koji pun Mesec u Ovnu u konjunkciji sa Kironom može da kanališe i mi svi se možemo upravo na nju konektovati sa ciljem postignića svega navedenog, najboljeg za nas, prevazilaska svojih limita na miran način putem ljubavi i pomirenja, postizanja harmonije. Možemo se naravno i oglušiti, zažmureti jer je svetlost inicijative jaka, prejaka za nas i uraditi isto kao i uvek, kao i svi pre nas, uperiti prstićem tražeći krivca i nastaviti plitko disanje do sledećeg daha i tako u iščekivanju poslednjeg provesti život žmureći, spavajući.\nNaš je izbor i odgovornost gde ćemo da preuzmemo inicijativu, da skočimo sa litice, u grotlo, u ponor zvani život garantovan od Univerzuma i naše vere, našeg poverenja, gde ćemo da se zalepimo za ogradu, da opašemo bodljikavu žicu, gde da povučemo crtu. Naš je izbor gde ćemo da zadržimo zonu i mašemo nesmetano prolaznicima, a gde da sami preuzmemo, povedemo sopstveno kretanje i promene u životu. Mi biramo gde je HRABROST i kako sve može da se ispolji, nikad zaustavljanjem na ivici, nego prevazilaženjem spostvenih limita.